Общински съвет ЗЛАТАРИЦА, област Велико Търново

5090    град    Златарица,    улица    “Стефан Попстоянов”    №22

С Ъ О Б Щ Е Н И Е

С писмо Председателят на Апелативен съд – Велико Търново – Янко Янев уведомява, че мандатът на настоящите съдебни заседатели, определени за окръжните съдилища от района на Апелативен съд – Велико Търново, изтича в края на 2019 г. Общото събрание на съдиите при Апелативен съд – Велико Търново в изпълнение на задължението си по чл. 67а от Закона за съдебната власт (ЗСВ) определи 35 броя съдебни заседатели за Окръжен съд – Велико Търново, като от района на Общински съвет – Златарица следва да бъде предложен 1 съдебен заседател.

Общински съвет – Златарица кани всички заинтересовани лица на община Златарица да представят необходимите документи в срок до 09.09.2019 г. (понеделник) включително, всеки работен ден от 8:00 до 12:00 часа и от 13:00 до 17:00 часа в деловодството на Общински съвет – Златарица, сградата на Община Златарица, гр.Златарица 5090, ул. Стефан Попстоянов № 22 

***

1. За съдебен заседател може да бъде избран дееспособен български гражданин, който отговаря на следните условия:

· да е на възраст от 21 до 68 години;

· да има настоящ адрес в община Златарица, която попада в рамките на съдебния район на Районен съд – Елена и Окръжен съд – Велико Търново;

· да има завършено най-малко средно образование;

· да не е осъждан за умишлено престъпление, независимо от реабилитацията;

· да не страда от психически заболявания;

· да не е съдебен заседател в друг съд;

· да не е общински съветник от съдебния район на Районен съд – Елена и Окръжен съд – Велико Търново 

· да не участва в ръководството на политическа партия, коалиция или организация с политически цели;

· да не работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район на Районен съд – Елена и Окръжен съд – Велико Търново;

· да не е избиран за съдебен заседател повече от два последователни мандата към същия съд.

 2. Кандидатите за съдебни заседатели да представят в Общински съвет – Златарица следните документи:

· Заявление за кандидатстване за съдебен заседател (Приложение №1 или Приложение №1а);

· подробна автобиография, подписана от кандидата;

· нотариално заверено копие от диплома за завършено образование;

· медицинско удостоверение, че лицето не страда от психическо заболяване;

· данни за контакт на две лица, към които Общинския съвет да се обръща за препоръки (Приложение №5);

· мотивационно писмо;

· писмено съгласие (Приложение №4 или Приложение №4а);

· Декларация за липса на обстоятелства по чл. 67, ал. 3 от ЗСВ (Приложение №2 или Приложение №2а);

· документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.;

· Декларация за съответствие с изискването на чл. 69, ал. 2 от ЗСВ (Приложение №3 или Приложение №3а).

 
Обстоятелството по т. 1.4. от настоящото обявление се установява служебно от комисията.

 ***

Образците на документите са на разположение в Общински съвет – Златарица, сградата на Община Златарица, гр. Златарица, 5090, ул. Стефан Попстоянов № 22.

